
PATVIRTINTA

Vilniaus lopšelio-darželio „Žemuogėlė“

Direktoriaus 2020 m. balandžio 6 d.

Įsakymu Nr. V 37
VILNIAUS MIESTO LOPŠELIO-DARŽELIO „ŽEMUOGĖLĖ“
VAIKŲ

NUOTRAUKŲ PARODOS

„PAVASARIO PRABUDIMAS VAIKO AKIMIS: ŽVILGSNIS IŠ NAMŲ“

NUOSTATAI

I. BENDROSIOS NUOSTATOS

1. Vilniaus miesto lopšelio-darželio „Žemuogėlė“ vaikų nuotraukų parodą „Pavasario prabudimas vaiko akimis: žvilgsnis iš namų“ organizuoja Vilniaus lopšelio-darželio „Žemuogėlė“ metodinė taryba.

2. Nuotraukų paroda skirta atskleisti vaikams pavasarinį grožį, jo gaivumą, spalvingumą, gyvybingumą bei patirti džiaugsmą stebint, fotografuojant  pro langą. 

3. Nuotraukų paroda siekiama karantino metu skatinti vaikų, tėvų ir auklėtojų kūrybišką bendradarbiavimą.
4. Nuotraukų parodos nuostatai reglamentuoja jos uždavinius, dalyvius, organizavimą.

II. NUOTRAUKŲ PARODOS UŽDAVINIAI
5. Siekti, kad vaikas pajustų, jog pavasaris – gyvybės atbudimo metas: visa, kas gyva išlenda, išsirita, ieško būsto, poruojasi, susilaukia jauniklių.
6. Nustatyti gamtos atbudimo ženklus, apžvelgiant visą gamtą kiek akys mato, stebint vabalėlius, vabzdžius, museles, paukščius, šunis, kates bei visus skirtingų rūšių augalus. 
7. Atkreipti vaikų dėmesį į pavasariui būdingus gamtos reiškinius: ryte saulytė šilčiau sveikinasi su žmonėmis, dieną ilgiau mums šypsosi, vakarais, atsisveikindama, spalvina dangų ryškiomis spalvomis, debesėliai keičia savo spalvą, džiugina mus šiltu lietumi, energingas vėjelis judina medžio lapelius.  
8. Sudaryti sąlygas vaikams reikšti mintis, patirtus įspūdžius bei savo jausmus gamtai per fotografiją.
9. Sudaryti galimybę kūrybiškai naudoti skaitmeninio fotoaparato ar mobilaus telefono galimybes.
III. DALYVIAI

10. Nuotraukų parodos dalyviai: Vilniaus lopšelio-darželio „Žemuogėlė“ ikimokyklinio ir priešmokyklinio amžiaus vaikai kartu su tėvais.
IV. NUOTRAUKŲ PARODOS ORGANIZAVIMAS
11. Norintieji dalyvauti parodoje siunčia nuotraukas Vilniaus miesto lopšelio-darželio „Žemuogėlė“ metodinei tarybai el.paštu: rastine@zemuogele.vilnius.lm.lt iki 2020 m. balandžio 30 d.
12. Elektroniniame laiške nurodomas autoriaus sukurtas nuotraukos pavadinimas, vardas, grupės pavadinimas.
13. Nuotraukų parodą bus eksponuojama Vilniaus lopšelio-darželio „Žemuogėlė“ internetinėje svetainėje http://www.zemuogele.lt
14. Visi parodos dalyviai bus apdovanoti padėkos raštais, kurie bus išsiųsti nurodytu el. paštu arba įteikti pasibaigus karantinui.

